
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 228
                                                            din 28 octombrie 2021
privind preluarea unor contracte de închiriere având ca obiect terenuri 

ocupate de construcții – garaje

Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 28.370/08.10.2021 şi la Consiliul Local Sighișoara cu nr. 29.484/18.10.2021, de referatul de aprobare, înregistrat cu nr. 28.372/08.10.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighișoara cu nr. 25.272/09.09.2021, prin care domnul Iliescu Andrei Tudor solicită preluarea contractului de închiriere nr. 265/08.09.2000, modificat și completat prin actele adiționale nr. 1/09.06.2005, nr. 2/07.01.2010, nr. 3/22.12.2014 şi nr. 4/20.12.2019, având ca obiect terenul situat în Municipiul Sighișoara, str. Anton Pann, f.nr., lot 21, sector cadastral 11, număr cadastral 10, în suprafață de 21,00 mp., cu destinația de teren ocupat de construcția – garaj, ca urmare a dezbaterii masei succesorale după defuncta Iliescu Elena, actualul chiriaș al terenului;

Având în vedere cererea, înregistrată la Municipiul Sighișoara cu nr. 27.287/29.09.2021, prin care doamna Fleşariu Emanuela solicită preluarea contractului de închiriere nr. 86/25.06.2021, având ca obiect terenul situat în Municipiul Sighișoara, str. Aleea Daliilor, f.nr., poziţia în plan nr. 22, în suprafață de 16,50 mp., cu destinația de teren ocupat de construcția – garaj, ca urmare a dobândirii în proprietate a construcției – garaj, de la actualul chiriaș al terenului, domnul Costeiu Daniel - Eugen, conform contractului de vânzare - cumpărare încheiat în data de 14.08.2021;

Având în vedere că imobilele de natură teren, mai sus menționate sunt situate în intravilanul Municipiului Sighișoara și sunt cuprinse în listele de inventar ale Municipiului Sighișoara – domeniul public;

Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

 Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, în urma preluării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi a Legii nr. 247/2005;

Având în vedere că prin preluarea contractelor de închiriere, se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 28.371/08.10.2021, prin care  se propune preluarea unor contracte de închiriere având ca obiect terenuri ocupate de construcții – garaje;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                              H O T Ă R Ă Ş T E:

Art. 1. (1) Se aprobă preluarea, începând cu data de 01.11.2021, a contractului de închiriere nr. 265/08.09.2000, așa cum a fost modificat și completat prin actele adiționale nr. 1/09.06.2005, nr. 2/07.01.2010, nr. 3/22.12.2014 şi nr. 4/20.12.2019, având ca obiect terenul situat în Municipiul Sighișoara, str. Anton Pann, f.nr., lot 21, sector cadastral 11, număr cadastral 10, în suprafață de 21,00 mp., cu destinația de teren ocupat de construcția – garaj, de către domnul Iliescu Andrei Tudor, ca urmare a dezbaterii masei succesorale după defuncta Iliescu Elena, actualul chiriaș al terenului.

(2) Chiria este cea stabilită în contractul de închiriere și va fi indexată cu indicele de inflaţie anual. 

(3) Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara sau la Casieria Primăriei, anual, cu termenul scadent la 31.03 a anului în curs, începând cu data încheierii contractului. 

(4) Restul clauzelor contractuale din contractul de închiriere nr. 265/08.09.2000, așa cum a fost modificat și completat prin actele adiționale nr. 1/09.06.2005, nr. 2/07.01.2010, nr. 3/22.12.2014 şi nr. 4/20.12.2019, preluat conform art. 1 alin. (1) din prezenta hotărâre, își mențin valabilitatea între Municipiul Sighișoara și domnul Iliescu Andrei Tudor.

Art. 2.  (1) Se aprobă preluarea, începând cu data de 01.11.2021, a contractului de închiriere nr. 86/25.06.2021, având ca obiect terenul situat în Municipiul Sighișoara, str. Aleea Daliilor, f.nr., poziţia în plan nr. 22, în suprafață de 16,50 mp., cu destinația de teren ocupat de construcția – garaj, de către doamna Fleşariu Emanuela, ca urmare a dobândirii în proprietate a construcției – garaj, de la actualul chiriaș al terenului, domnul Costeiu Daniel - Eugen.
(2) Chiria este cea stabilită în contractul de închiriere și va fi indexată cu indicele de inflaţie anual. 

(3) Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara sau la Casieria Primăriei, anual, cu termenul scadent la 31.03 a anului în curs, începând cu data încheierii contractului. 

(4) Restul clauzelor contractuale din contractul de închiriere nr. 86/25.06.2021, preluat conform art. 2 alin. (1) din prezenta hotărâre, își mențin valabilitatea între Municipiul Sighișoara și doamna Fleșariu Emanuela.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

       Moiseș Florian Dan                    
                                              Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  3 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;

  1 ex. Biroul Juridic;

  1 ex. domnul Iliescu Andrei Tudor;

  1 ex. doamna Fleșariu Emanuela.
15 ex. 

B.A. 
